تورکیه خاریجی ایشلر ناظیری مولوت چاووش اوغلو، قیبریس روم طرفینین آغدنیزی‌دکی قازما ایشلرینی تنقید ائده‌رک؛
"بو تک طرف‌لی آددیم‌لارا قارشی بیزیم ده آتاجاغیمیز آددیم‌لار اولا‌جاق" دئدی.
خاریجی ایشلر ناظیری مولوت چاووش اوغلو، رسمی بیر زیارت اوچون گئتدیگی گامبیادا، همکاری اووساینوو داربو ایله گؤروشون‌دن سونرا تشکیل ائدیلن مطبوعات کونفرانسیندا بیلدیریب.
سوئیس‌ده کئچن آی حیاتا کئچیریلن و اوغورسوزلوقلا نتیجه‌لنن "قیبریس گؤروشمه‌لرینه" توخونان چاووش او‌غلو، روم طرفینی 'صمیمیت‌سیزلیکله گوناهلاندیردی.
قیبریس روم طرفینین، باریش دانیشیق‌لاری داوام ائدرکن بئله آغدنیزینده قازما فعالیت‌لرینی داوام ائتدیردیگینی خاطیرلا‌دان چاووش اوغلو؛ :
"بیز قیبریس‌ده حل اوچون دانیشیق‌لار ایجرا روم کسیمینین قازما ایشلری اوچون گمینی بؤلگه‌یه گتیردیگینی گؤردوک. روم طرفی‌نین حلّ موضوعسوندا صمیمیت‌سیز اولدوغونون گؤستریجی‌سی‌دیر. حل فوکوسلانیلاجاغی یئرده تحریک ائده‌جک شکیلده قازما ایشلرینی تک طرف‌لی ایجرا ائتمه‌یه چالیشدی. صمیمی اولمادیق‌لاری اوچون بیر نتیجه الده ائدیله بیلمه‌دی. روم‌لارین تک طرف‌لی فعالیت‌لرینه لاقئید قالا بیلمریک. انرژی ناظیرلیگی ایله بیرلیکده آتیلا‌جاق آددیم‌لار موضوعسوندا امکداش‌لیق ایچه‌ریسیندییک. بو تک طرف‌لی آددیم‌لارا قارشی بیزیم ده آتاجاغیمیز آددیم‌لار اولا‌جاق. "دئیه دانیشدی.
چاووش اوغلو، "قیبریسین اطرافین‌داکی رزرو شما‌لی قیبریس تورک جمهوریتی‌نین ده حاقی وار. آنجاق روم طرفی تک طرف‌لی فعالیت‌لر ایجرا ائدیر." ایفاده‌لرینی ایستیفاده ائتدی.
